L'Ajuntament recull prop de 16 tones de residus en el dispositiu especial de neteja en La Coma aquest estiu
17/07/2023

# L'Ajuntament recull prop de 16 tones de residus en el dispositiu especial de neteja en La Coma aquest estiu

[![L'Ajuntament recull prop de 16 tones de residus en el dispositiu especial de neteja en La Coma aquest estiu](/images/noticias/2023/7/recogida_basura.png)](/images/noticias/2023/7/recogida_basura.png)

17.07.2023

*   Durant aquesta actuació, duta a terme en el pàrquing del carrer Alboraia i voltants, un equip conformat per quatre operaris, un camió d'alt tonatge i una retroexcavadora, ha retirat més de 2’5 tones d'estris i de 13,3 tones d'enderrocs.
*   El regidor de Serveis i Control de Barris, Vicente Sánchez ha destacat que “aquest operatiu de neteja extraordinària, que reforça i complementa la campanya de conscienciació ciutadana “La Coma, barri net” i la neteja ordinària, no sols persegueix mantindre la salubritat de la zona en aquests mesos d'estiu, sinó previndre l'aparició de plagues”.

L'Ajuntament de Paterna ha dut a terme un nou dispositiu especial de neteja en el barri de la Coma en aquest inici de temporada estival. En aquesta intervenció de recollida de residus s'han recollit prop de 16 tones de residus, entre estris i enderrocs, per al seu correcte processament.

L'actuació, en la qual han treballat quatre operaris, un camió d'alt tonatge i una retroexcavadora, s'ha executat en el pàrquing del carrer Alboraia i voltants, on s'han retirat un total 2.600 quilos d'estris i uns de 13.340 Quilos d'enderrocs.

El regidor de Serveis i Control de Barris, Vicente Sánchez ha destacat que _“aquesta recollida, que es complementa amb la campanya “La Coma, barri net” i el servei de neteja ordinari, no sols persegueix mantindre la salubritat de la zona en aquests mesos d'estiu, sinó previndre l'aparició de plagues”._

En aquest sentit, a més d'aquestes actuacions tant de conscienciació ciutadana com neteja extraordinària, Sánchez ha recordat que _“els paterners i paternerEs també poden fer ús de l'Ecoparc gratuït situat al Parc Empresarial Tàctica, així com del Servei Municipal de Recollida de Mobles i Estris que funciona de dilluns a dissabte en tots els barris de la ciutat de manera gratuïta, sol·licitant-ho mitjançant trucada telefònica al 96 134 16 08 ”._